title: Kommissionens gennemførelsesforordning (EU) 2021/180 af 9. februar 2021 om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Dalmatinska pečenica« (BGB))

text:
                  16.2.2021

                  DA

                  Den Europæiske Unions Tidende

                  L 53/98

         KOMMISSIONENS GENNEMFØRELSESFORORDNING (EU) 2021/180
         af 9. februar 2021
         om registrering af en betegnelse i registret over beskyttede oprindelsesbetegnelser og beskyttede geografiske betegnelser (»Dalmatinska pečenica« (BGB))
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1151/2012 af 21. november 2012 om kvalitetsordninger for landbrugsprodukter og fødevarer (1), særlig artikel 52, stk. 2, og
         ud fra følgende betragtninger:

                     (1)

                     Kroatiens ansøgning om registrering af betegnelsen »Dalmatinska pečenica« er blevet offentliggjort i Den Europæiske Unions Tidende (2), jf. artikel 50, stk. 2, litra a), i forordning (EU) nr. 1151/2012.

                     (2)

                     Da Kommissionen ikke har modtaget indsigelser, jf. artikel 51 i forordning (EU) nr. 1151/2012, skal betegnelsen »Dalmatinska pečenica« registreres —

               VEDTAGET DENNE FORORDNING:

            Artikel 1
            Betegnelsen »Dalmatinska pečenica« (BGB) registreres.
            Betegnelsen i stk. 1 henviser til et produkt i kategori 1.2 Kødprodukter (opvarmet, saltet, røget m.m.) i bilag XI til Kommissionens gennemførelsesforordning (EU) nr. 668/2014 (3).

            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 9. februar 2021.

                  På Kommissionens vegne

                  For formanden

               Janusz WOJCIECHOWSKI

                  Medlem af Kommissionen

            (1)  EUT L 343 af 14.12.2012, s. 1.

            (2)  EUT C 309 af 18.9.2020, s. 9.

            (3)  Kommissionens gennemførelsesforordning (EU) nr. 668/2014 af 13. juni 2014 om fastlæggelse af regler for anvendelsen af Europa-Parlamentets og Rådets forordning (EU) nr. 1151/2012 om kvalitetsordninger for landbrugsprodukter og fødevarer (EUT L 179 af 19.6.2014, s. 36).


title: Kommissionens gennemførelsesforordning (EU) 2021/181 af 15. februar 2021 om ændring af forordning (EF) nr. 889/2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter, for så vidt angår økologisk produktion, mærkning og kontrol (EØS-relevant tekst)

text:
                  16.2.2021

                  DA

                  Den Europæiske Unions Tidende

                  L 53/99

         KOMMISSIONENS GENNEMFØRELSESFORORDNING (EU) 2021/181
         af 15. februar 2021
         om ændring af forordning (EF) nr. 889/2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter, for så vidt angår økologisk produktion, mærkning og kontrol
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EF) nr. 834/2007 af 28. juni 2007 om økologisk produktion og mærkning af økologiske produkter og om ophævelse af forordning (EØF) nr. 2092/91 (1), særlig artikel 16, stk. 1 og stk. 3, litra a), artikel 21, stk. 2, og artikel 22, stk. 1), og
         ud fra følgende betragtninger:

                     (1)

                     Artikel 42, litra b), i Kommissionens forordning (EF) nr. 889/2008 (2) fastsætter, at hvis der ikke er adgang til økologisk opdrættede kyllinger, kan højst 18 uger gamle kyllinger til æglægning, der ikke er opdrættet økologisk, på visse betingelser indsættes i økologiske produktionsenheder indtil den 31. december 2020.

                     (2)

                     Der har på EU-markedet ikke været adgang til økologisk opdrættede kyllinger til æglægning af en tilstrækkelig kvalitet eller mængde til at kunne opfylde behovet på bedrifter med æglæggende høner. På grund af udbruddet af covid-19-pandemien og den dermed forbundne folkesundhedskrise er anvendelsesdatoen for Europa-Parlamentets Rådets forordning (EU) 2018/848 (3), ligesom andre datoer, der angives i forordning (EU) 2018/848, i mellemtiden blevet udsat med et år ved Europa-Parlamentets og Rådets forordning (EU) 2020/1693 (4). Som følge heraf vil anvendelsen af Kommissionens gennemførelsesforordning (EU) 2020/464 (5), der bl.a. fastsætter mere detaljerede bestemmelser om økologisk produktion af kyllinger til æglægning, også blive udsat til den 1. januar 2022. For at give mere tid til at udvikle produktionen af økologiske kyllinger til æglægning og for at sikre kontinuiteten i økologisk ægproduktion frem til de nye datoer for anvendelse af forordning (EU) 2018/848 og gennemførelsesforordning (EU) 2020/464 bør anvendelsesperioden for de ekstraordinære produktionsbestemmelser, der tillader anvendelse af højst 18 uger gamle kyllinger til æglægning, der ikke er opdrættet økologisk, forlænges frem til den 31. december 2021.

                     (3)

                     I henhold til artikel 43 i forordning (EF) nr. 889/2008 kan landbrugere, der ikke er i stand til at fremskaffe udelukkende økologisk produceret proteinfoder, anvende højst 5 % ikkeøkologisk proteinfoder for svin og fjerkræ pr. tolvmånedersperiode i kalenderårene 2018, 2019 og 2020.

                     (4)

                     Der har på EU-markedet ikke været adgang til økologisk proteinfoder af en tilstrækkelig kvalitet eller mængde til at kunne opfylde de ernæringsmæssige behov hos svin og fjerkræ på økologiske landbrugsbedrifter. Produktionen af økologiske proteinafgrøder til foder kan stadig ikke følge med efterspørgslen. Derfor bør muligheden for at anvende en begrænset andel ikkeøkologisk proteinfoder forlænges med yderligere et kalenderår til den nye anvendelsesdato, som gælder for forordning (EU) 2018/848, navnlig hvad angår bestemmelserne om fodring af svin og fjerkræ i del II, punkt 1.9.3.1, litra c), og punkt 1.9.4.2, litra c), i bilag II til nævnte forordning.

                     (5)

                     Flere medlemsstater har i henhold til artikel 16, stk. 3, litra b), i forordning (EF) nr. 834/2007 fremsendt dossierer på visse stoffer til Kommissionen og de øvrige medlemsstater med henblik på disse stoffers godkendelse og optagelse i bilag V og VIII til forordning (EF) nr. 889/2008. Disse oplysninger er blevet undersøgt af Ekspertgruppen vedrørende Teknisk Rådgivning om Økologisk Produktion (EGTOP) og Kommissionen.

                     (6)

                     I sine henstillinger om fodermidler og fodertilsætningsstoffer (6) konkluderede EGTOP, at »monoammoniumphosphat (ammoniumdihydrogenorthophosphat)« anvendt som mineralsk foder er i overensstemmelse med målsætningerne og principperne for økologisk akvakulturbrug. Stoffet bør derfor optages i del 1 i bilag V til forordning (EF) nr. 889/2008, men kun for akvakultur. Af klarhedshensyn bør tabellen i nævnte del erstattes i sin helhed.

                     (7)

                     I sine henstillinger vedrørende tilsætningsstoffer og hjælpestoffer (7) konkluderede EGTOP, at »natriumalginat«, der anvendes som tilsætningsstof for skinddannelse på kødbaserede pølser, »calciumklorid«, der anvendes som hjælpestof for skinddannelse på kødbaserede pølser, og »aktivt kul«, der anvendes som et hjælpestof for fødevarer af animalsk oprindelse, er i overensstemmelse med målsætningerne og principperne for økologisk produktion. Disse stoffer bør derfor opføres i bilag VIII til forordning (EF) nr. 889/2008.

                     (8)

                     Forordning (EF) nr. 889/2008 bør derfor ændres.

                     (9)

                     Af hensyn til klarheden og retssikkerheden bør denne forordning træde i kraft på dagen for offentliggørelsen i Den Europæiske Unions Tidende og finde anvendelse fra den 1. januar 2021 til den 31. december 2021.

                     (10)

                     Foranstaltningerne i denne forordning er i overensstemmelse med udtalelse fra Udvalget for Økologisk Produktion —

               VEDTAGET DENNE FORORDNING:

            Artikel 1
            I forordning (EF) nr. 889/2008 foretages følgende ændringer:

                        1)

                        I artikel 42, litra b), ændres datoen »31. december 2020« til »31. december 2021«.

                        2)

                        Artikel 43, stk. 2, affattes således:
                        »Den højst tilladte procentdel ikkeøkologisk proteinfoder pr. tolvmånedersperiode for disse arter er 5 % i kalenderårene 2018, 2019, 2020 og 2021.«

                        3)

                        Bilag V og VIII ændres som anført i bilaget til denne forordning.

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
            Den anvendes fra den 1. januar 2021 til den 31. december 2021.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 15. februar 2021.

                  På Kommissionens vegne

               Ursula VON DER LEYEN

                  Formand

            (1)  EUT L 189 af 20.7.2007, s. 1.

            (2)  Kommissionens forordning (EF) nr. 889/2008 af 5. september 2008 om gennemførelsesbestemmelser til Rådets forordning (EF) nr. 834/2007 om økologisk produktion og mærkning af økologiske produkter, for så vidt angår økologisk produktion, mærkning og kontrol (EUT L 250 af 18.9.2008, s. 1).

            (3)  Europa-Parlamentets og Rådets forordning (EU) 2018/848 af 30. maj 2018 om økologisk produktion og mærkning af økologiske produkter og om ophævelse af Rådets forordning (EF) nr. 834/2007 (EUT L 150 af 14.6.2018, s. 1).

            (4)  Europa-Parlamentets og Rådets forordning (EU) 2020/1693 af 11. november 2020 om ændring af forordning (EU) 2018/848 om økologisk produktion og mærkning af økologiske produkter, for så vidt angår anvendelsesdatoen og visse andre datoer omhandlet i nævnte forordning (EUT L 381 af 13.11.2020, s. 1).

            (5)  Kommissionens gennemførelsesforordning (EU) 2020/464 af 26. marts 2020 om visse gennemførelsesbestemmelser til Europa-Parlamentets og Rådets forordning (EU) 2018/848 for så vidt angår dokumenter, der er nødvendige for anerkendelse med tilbagevirkende kraft af perioder med henblik på omlægning, produktion af økologiske produkter, og oplysninger, der skal forelægges af medlemsstaterne (EUT L 98 af 31.3.2020, s. 2).

            (6)  Endelig rapport om fødevarer VI og endelig rapport om fodermidler IV:
         https://ec.europa.eu/info/food-farming-fisheries/farming/organic-farming/co-operation-and-expert-advice/egtop-reports_en.

            (7)  Endelig rapport om fødevarer VI og endelig rapport om fodermidler IV:
         https://ec.europa.eu/info/food-farming-fisheries/farming/organic-farming/co-operation-and-expert-advice/egtop-reports_en.

            BILAG
            I bilag V og VIII til forordning (EF) nr. 889/2008 foretages følgende ændringer:

                        (1)

                        Tabellen i del 1 i bilag V erstattes af:

                                                »Godkendelse

                                                Stof

                                                Anvendelsesbetingelser

                                    A

                                    Kalkholdige marine skaller

                                    A

                                    Kulsur algekalk

                                    A

                                    Lithotamnion

                                    A

                                    Calciumgluconat

                                    A

                                    Calciumcarbonat

                                    A

                                    Defluoriseret monocalciumphosphat

                                    A

                                    Defluoriseret dicalciumphosphat

                                    A

                                    Magnesiumoxid (vandfrit magnesium)

                                    A

                                    Magnesiumsulfat

                                    A

                                    Magnesiumchlorid

                                    A

                                    Magnesiumcarbonat

                                    A

                                    Calciummagnesiumphosphat

                                    A

                                    Magnesiumphosphat

                                    A

                                    Mononatriumphosphat

                                    A

                                    Calciumnatriumphosphat

                                    A

                                    Monoammoniumphosphat (ammoniumdihydrogenorthophosphat)

                                    Kun for akvakultur«

                                    A

                                    Natriumchlorid

                                    A

                                    Natriumbicarbonat

                                    A

                                    Natriumcarbonat

                                    A

                                    Natriumsulfat

                                    A

                                    Kaliumchlorid

                        (2)

                        I bilag VIII foretages følgende ændringer:

                                    a)

                                    I tabellen i del A tilføjes i sidste kolonne vedrørende »E 401 Natriumalginat« følgende: »og kødbaserede pølser«.

                                    b)

                                    I tabellen i del B foretages følgende ændringer:

                                                i)

                                                Ved »calciumklorid« indsættes et X i tredje kolonne, og følgende tekst tilføjes i sidste kolonne: »Med hensyn til fødevarer af animalsk oprindelse: kødbaserede pølser«.

                                                ii)

                                                Ved »aktivt kul« indsættes et X i tredje kolonne.


title: Kommissionens gennemførelsesforordning (EU) 2021/238 af 16. februar 2021 om ændring af gennemførelsesforordning (EU) 2020/532 for så vidt angår en fravigelse af gennemførelsesforordning (EU) nr. 180/2014 og (EU) nr. 181/2014 for kontrol af særlige foranstaltninger på landbrugsområdet i Unionens fjernområder og på de mindre øer i Det Ægæiske Hav

text:
                  17.2.2021

                  DA

                  Den Europæiske Unions Tidende

                  L 56/10

         KOMMISSIONENS GENNEMFØRELSESFORORDNING (EU) 2021/238
         af 16. februar 2021
         om ændring af gennemførelsesforordning (EU) 2020/532 for så vidt angår en fravigelse af gennemførelsesforordning (EU) nr. 180/2014 og (EU) nr. 181/2014 for kontrol af særlige foranstaltninger på landbrugsområdet i Unionens fjernområder og på de mindre øer i Det Ægæiske Hav
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 62, stk. 2, første afsnit, litra a) og b),
         under henvisning til Europa-Parlamentets og Rådets forordning (EU) nr. 228/2013 af 13. marts 2013 om særlige foranstaltninger på landbrugsområdet i Unionens fjernområder og om ophævelse af Rådets forordning (EF) nr. 247/2006 (2), særlig artikel 8 og artikel 18, stk. 1, andet afsnit,
         under henvisning til Europa-Parlamentets og Rådets forordning (EU) nr. 229/2013 af 13. marts 2013 om særlige foranstaltninger på landbrugsområdet til fordel for de mindre øer i Det Ægæiske Hav og om ophævelse af Rådets forordning (EF) nr. 1405/2006 (3), særlig artikel 7, artikel 11, stk. 3, og artikel 14, stk. 1, andet afsnit, og
         ud fra følgende betragtninger:

                     (1)

                     På grund af covid-19-pandemien og de omfattende begrænsninger i bevægelsesfriheden, der er indført i medlemsstaterne, er der opstået ekstraordinære administrative vanskeligheder i alle medlemsstaterne med planlægningen og den rettidige udførelse af det krævede antal kontroller på stedet.

                     (2)

                     I lyset af disse ekstraordinære omstændigheder, der er uden fortilfælde, har det været nødvendigt at afhjælpe disse vanskeligheder ved at fravige forskellige gennemførelsesforordninger, der finder anvendelse inden for den fælles landbrugspolitik, med hensyn til visse administrative kontroller og kontroller på stedet.

                     (3)

                     Kommissionens gennemførelsesforordning (EU) 2020/532 (4) indeholder fravigelser af bl.a. Kommissionens gennemførelsesforordning (EU) nr. 809/2014 (5), (EU) nr. 180/2014 (6) og (EU) nr. 181/2014 (7).

                     (4)

                     I henhold til artikel 22 i gennemførelsesforordning (EU) nr. 180/2014 og artikel 20 i gennemførelsesforordning (EU) nr. 181/2014 skal de berørte medlemsstater i alle relevante tilfælde gøre brug af det integrerede forvaltnings- og kontrolsystem, når de foretager kontrol af særlige foranstaltninger på landbrugsområdet i Unionens fjernområder og på de mindre øer i Det Ægæiske Hav. Fravigelserne i kapitel I i gennemførelsesforordning (EU) 2020/532 for kontrol af direkte betalinger og krydsoverensstemmelse, der gennemføres inden for rammerne af det integrerede forvaltnings- og kontrolsystem, finder derfor tilsvarende anvendelse for disse kontroller.

                     (5)

                     Visse kontroller på stedet af særlige foranstaltninger på landbrugsområdet i Unionens fjernområder og på de mindre øer i Det Ægæiske Hav gennemføres imidlertid uden for det integrerede forvaltnings- og kontrolsystem, og undtagelserne i kapitel II i gennemførelsesforordning (EU) 2020/532 har vist sig ikke at være tilstrækkelige til at afhjælpe vanskelighederne med at foretage kontrol på stedet nøjagtigt og inden for fristen, navnlig under hensyntagen til fjernområdernes afsides geografiske beliggenhed.

                     (6)

                     Det er derfor hensigtsmæssigt at udvide fravigelserne i kapitel II i gennemførelsesforordning (EU) 2020/532 til også at omfatte anvendelse af alternativt bevismateriale og/eller en tilpasset tidsplan, såfremt det kan tjene til at kontrollere, at foranstaltningerne gennemføres korrekt, samtidig med at der opretholdes et passende sikkerhedsniveau.

                     (7)

                     Da nærværende forordning foreskriver en yderligere fravigelse af gennemførelsesforordning (EU) nr. 180/2014 og (EU) nr. 181/2014 for ansøgningsåret 2020 på grund af covid-19-pandemien, bør den træde i kraft på dagen for offentliggørelsen i Den Europæiske Unions Tidende og anvendes med tilbagevirkende kraft fra samme dato som gennemførelsesforordning (EU) 2020/532.

                     (8)

                     I henhold til artikel 59, stk. 5, i forordning (EU) nr. 1306/2013 skal medlemsstaterne med henblik på en effektiv risikoforvaltning sikre det nødvendige minimumsniveau for kontrol på stedet og skal om nødvendigt forhøje dette minimumsniveau. I lyset af arten af disse forpligtelser og forholdsmæssigheden af kontrolindsatsen under de omstændigheder, der gør sig gældende på grund af covid-19-pandemien, bør de medlemsstater, der gør brug af undtagelserne i gennemførelsesforordning (EU) 2020/532, kunne undlade at tage hensyn til resultaterne af de gennemførte kontroller for det følgende ansøgningsår. Den forhøjelse af kontrolprocenterne, der skulle have fundet sted i ansøgningsåret 2020, bør imidlertid foretages i form af en tilsvarende forhøjelse i ansøgningsåret 2021.

                     (9)

                     Gennemførelsesforordning (EU) 2020/532 bør derfor ændres.

                     (10)

                     Foranstaltningerne i denne forordning er i overensstemmelse med udtalelse fra Forvaltningskomitéen for Direkte Betalinger —

               VEDTAGET DENNE FORORDNING:

            Artikel 1
            I gennemførelsesforordning (EU) 2020/532 foretages følgende ændringer:

                        1)

                        i artikel 12 tilføjes følgende stykker:

                           »5.   Uanset artikel 16, stk. 2, og artikel 22 i gennemførelsesforordning (EU) nr. 180/2014 kan medlemsstaterne, hvis de som følge af de foranstaltninger, der er truffet for at bekæmpe covid-19-pandemien, ikke er i stand til at foretage kontrol på stedet af de særlige foranstaltninger til fordel for fjernområder i overensstemmelse med bestemmelserne i nævnte artikler, beslutte:

                                       a)

                                       at erstatte kontrol på stedet med anvendelse af nye teknologier, herunder geotaggede fotos, daterede fotos, daterede droneovervågningsrapporter, videokonferencer med støttemodtagere eller relevant bevismateriale, der kan tjene som støtte ved kontrollen af, om foranstaltningerne gennemføres korrekt

                                       b)

                                       at gennemføre kontrollerne for ansøgningsåret 2020 når som helst i løbet af året, for så vidt som kontrollen fortsat gør det muligt at efterprøve støtteberettigelsesbetingelserne, også efter at den endelige betaling er foretaget.

                                 De medlemsstater, der gør brug af de i første afsnit nævnte undtagelser, navnlig hvad angår ændring af kontroltidspunktet eller nedsættelse af antallet af kontroller, fastsætter procedurer for anvendelsen af alternative metoder med henblik på at bibeholde det fornødne sikkerhedsniveau med hensyn til lovligheden og den formelle rigtighed af udgifterne samt overholdelsen af gældende krydsoverensstemmelseskrav og -normer.

                           6.   I det følgende ansøgningsår tages der med henblik på artikel 59, stk. 5, i forordning (EU) nr. 1306/2013 ikke hensyn til resultaterne af de kontroller, der er foretaget i henhold til nærværende artikels stk. 2 og 4. Den forhøjelse af kontrolprocenterne, der i henhold til nævnte forordnings artikel 59, stk. 5, skulle have fundet sted i ansøgningsåret 2020, foretages imidlertid i form af en tilsvarende forhøjelse i ansøgningsåret 2021.«

                        2)

                        i artikel 13 tilføjes følgende stykker:

                           »5.   Uanset artikel 13, stk. 2, og artikel 20 i gennemførelsesforordning (EU) nr. 181/2014, kan Grækenland, hvis landet som følge af de foranstaltninger, der er truffet for at bekæmpe covid-19-pandemien, ikke er i stand til at foretage kontrol på stedet af de særlige foranstaltninger til fordel for de mindre øer i Det Ægæiske Hav i overensstemmelse med de i nævnte artikler fastsatte bestemmelser, beslutte:

                                       a)

                                       at erstatte kontrol på stedet med anvendelse af nye teknologier, herunder geotaggede fotos, daterede fotos, daterede droneovervågningsrapporter, videokonferencer med støttemodtagerne eller relevant bevismateriale, der kan tjene som støtte ved kontrollen af, om foranstaltningerne gennemføres korrekt

                                       b)

                                       at gennemføre kontrollerne for ansøgningsåret 2020 når som helst i løbet af året, for så vidt som kontrollen fortsat gør det muligt at efterprøve støtteberettigelsesbetingelserne, også efter at den endelige betaling er foretaget.

                                 Hvis der gøres brug af de undtagelser, der er omhandlet i første afsnit, navnlig hvad angår ændring af kontroltidspunktet eller nedsættelse af antallet af kontroller, fastsætter Grækenland procedurer for anvendelsen af alternative metoder for at opretholde det fornødne sikkerhedsniveau med hensyn til lovligheden og den formelle rigtighed af udgifterne samt overholdelsen af gældende krydsoverensstemmelseskrav og -normer.

                           6.   I det følgende ansøgningsår tages der med henblik på artikel 59, stk. 5, i forordning (EU) nr. 1306/2013 ikke hensyn til resultaterne af de kontroller, der er foretaget i henhold til nærværende artikels stk. 2 og 4. Den forhøjelse af kontrolprocenterne, der i henhold til nævnte bestemmelse skulle have fundet sted i ansøgningsåret 2020, foretages imidlertid i form af en tilsvarende forhøjelse i ansøgningsåret 2021.«

            Artikel 2
            Denne forordning træder i kraft på dagen for offentliggørelsen i Den Europæiske Unions Tidende.
            Den anvendes fra den 20. april 2020.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 16. februar 2021.

                  På Kommissionens vegne

               Ursula VON DER LEYEN

                  Formand

            (1)  EUT L 347 af 20.12.2013, s. 549.

            (2)  EUT L 78 af 20.3.2013, s. 23.

            (3)  EUT L 78 af 20.3.2013, s. 41.

            (4)  Kommissionens gennemførelsesforordning (EU) 2020/532 af 16. april 2020 om fravigelse for 2020 af gennemførelsesforordning (EU) nr. 809/2014, (EU) nr. 180/2014, (EU) nr. 181/2014, (EU) 2017/892, (EU) 2016/1150, (EU) 2018/274, (EU) 2017/39, (EU) 2015/1368 og (EU) 2016/1240 for så vidt angår visse bestemmelser om administrativ kontrol og kontrol på stedet, der finder anvendelse i henhold til den fælles landbrugspolitik (EUT L 119 af 17.4.2020, s. 3).

            (5)  Kommissionens gennemførelsesforordning (EU) nr. 809/2014 af 17. juli 2014 om gennemførelsesbestemmelser til Europa-Parlamentets og Rådets forordning (EU) nr. 1306/2013 for så vidt angår det integrerede forvaltnings- og kontrolsystem, foranstaltninger til udvikling af landdistrikterne og krydsoverensstemmelse (EUT L 227 af 31.7.2014, s. 69).

            (6)  Kommissionens gennemførelsesforordning (EU) nr. 180/2014 af 20. februar 2014 om gennemførelsesbestemmelser til Europa-Parlamentets og Rådets forordning (EU) nr. 228/2013 om særlige foranstaltninger på landbrugsområdet i Unionens fjernområder (EUT L 63 af 4.3.2014, s. 13).

            (7)  Kommissionens gennemførelsesforordning (EU) nr. 181/2014 af 20. februar 2014 om gennemførelsesbestemmelser til Europa-Parlamentets og Rådets forordning (EU) nr. 229/2013 om særlige foranstaltninger på landbrugsområdet til fordel for de mindre øer i Det Ægæiske Hav (EUT L 63 af 4.3.2014, s. 53).